Narodna skupština
19991110

Za dva, protiv 162, uzdržanih nema, nije glasalo 8. Ukupno su prisutna 172 narodna poslanika. Konstatujem da Narodna skupština nije prihvatila ovaj amandman. Na član 1. tačka 2. amandman je podneo Odbor za finansije. Pošto je ovaj amandman prihvatila Vlada, a Zakonodavni odbor smatra da je rešenje sadržano u amandmanu pravno moguće, ovaj amandman postao je sastavni deo Predloga zakona. Na član 1. amandman, kojim predlaže dodavanje stava 2., podneo je Odbor za finansije. Pošto je ovaj amandman prihvatila Vlada, a Zakonodavni odbor smatra da je rešenje sadržano u amandmanu pravno moguće, ovaj amandman postao je sastavni deo Predloga zakona. Da li još neko želi reč o Predlogu zakona u pojedinostima? (Ne želi.) Pošto se niko ne javlja za reč, zaključujem pretres Predloga zakona u pojedinostima. Molim narodne poslanike da radi utvrđivanja kvoruma postave svoje kartice u poslaničke jedinice. Imamo kvorum. Stavljam na glasanje Predlog zakona o posebnim uslovima i načinu izmirivanja dospelih obaveza po osnovu javnih prihoda u celini. Za je glasalo 168, protiv tri, uzdržanih nema, nisu glasala tri poslanika. Ukupno su prisutna 174 narodna poslanika.